L’historiador Enzo Traverso ompli el Paranimf amb una conferència sobre la guerra de Gaza

## L’historiador Enzo Traverso ompli el Paranimf amb una conferència sobre la guerra de Gaza

L’historiador italià Enzo Traverso, un dels acadèmics actuals de major rellevància internacional, especialista en totalitarismes i polítiques de la memòria, va omplir dijous 28 de novembre el Paranimf de la Universitat de València amb la conferència 'Gaza davant la història: sionisme, antisemitisme i colonialisme'.

L’acte va estar presentat per de la rectora, **Maria Vicenta Mestre** i va comptar amb la participació de la vicerectora de Cultura i Societat, **Ester Alba**. Traverso, titular de la **Càtedra d’Humanitats** de la **Universitat Cornell (Ithaca, Nova York)**, va oferir una reflexió sobre la història del conflicte de Gaza i la seua connexió amb processos històrics com el colonialisme i l’antisemitisme amb comparacions de la història Europea del segle XX.

Traverso va abordar els conceptes utilitzats per a interpretar la guerra de Gaza, que mereixen una reflexió crítica sobre la seua pertinència i, en molts casos, els seus abusos. Per a l'historiador, les paraules no són neutrals, per això, invocar la memòria de l’Holocaust per a justificar un genocidi en el present, és una operació intel·lectual que el sorprén i interpel·la. Enzo Traverso va reflexionar sobre les conseqüències d’aquesta guerra per a la consciència històrica i la memòria col·lectiva, entre altres qüestions. Amb una capacitat d’anàlisi extraordinària, va demostrar perquè és un dels historiadors més lúcids de l’actualitat.

**Sobre Enzo Traverso**

Va nàixer a Itàlia en 1957. Va estudiar Història a la Universitat de Gènova i es va doctorar a l'Ecole  des Hautes Etudes en Sciences Socials de Paris. Va ensenyar ciències polítiques durant diversos anys a França i des de 2013 és Susan and Barton Winokur Professor in the Humanities, a la Universitat Cornell (Ithaca, Nova York). Ha estat professor convidat en diversos països d'Europa i Amèrica Llatina. Tots els seus llibres estan traduïts al castellà, entre els quals hi destaquen: *La violencia nazi. Una genealogía europea* (2002); *A sangre y fuego. De la guerra civil europea* (2010); *El final de la modernidad judía. Historia de un giro conservador* (2013); *Melancolía de la izquierda. Después de las utopías* (2019); *Revolución: una historia intelectual* (2022); *La cuestión judía: historia de un debate marxista* (2023), i moltes també s’han publicat en català, com *ara El totalitarisme. Història d**’**un debat* (2002); *Els usos del passat. Història, memòria, política* (2006); *Els nous rostres del feixisme* (2018), i *Passats singulars. El «jo» en l**’**escriptura de la història* (2021).

L’activitat, que forma part del programa de mediació cultural sobre l’exposició de l’artista valencià Artur Heras que es pot visitar a La Nau, s’inscriu en el programa d’activitats de l‘Europea de Pensament Lluís Vives de la Universitat de València, un espai per a la reflexió i el debat obert, participatiu i crític sobre els assumptes més candents del món actual i de la societat valenciana, que es gestiona des del Vicerectorat de Cultura i Societat de la UV i compta amb diferents actors de la societat civil valenciana.

Més informació:

* La conferència íntegra es podrà recuperar a través de MediaUni.

Galeria d'imatges 

### Conferència a càrrec d’Enzo Traverso

Arxivat en:

, Conferències i debats
, Escola Europea de Pensament Lluís Vives

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar